Hans søstre ble tatt opp i huset på Borgestad gård hos deres onkel og tante, grosserer Jacob Aall (onkel av eidsvollsmannen Jacob Aall) og Christiane Elisabeth Aall, født Bøyesen. Hans søstre var Maren Fransisca, gift med Frederik Michael Frantz Wilhelm Løvenskiold, kalt «Fritz» (1790–1869), og Anne Zacharine, gift med Niels Aall Løvenskiold (1789–1883); de to søstrene var altså gift med to brødre.